4. การประกอบธุรกิจของแต่ละผลิตภัณฑ์

ลักษณะผลิตภัณฑ์หรือบริการ

บริษัทฯ ประกอบธุรกิจผลิต และจัดจำหน่ายหนังสำหรับเบาะรถยนต์ โดยใช้โค
หรือกระบือในการผลิตหนังผืนสำเร็จรูป โดยผ่านกรรมวิธีฟอกย้อม และนำมาตัด
และ/หรือเย็บเป็นผลิตภัณฑ์ ซึ่งผลิตภัณฑ์และบริการอย่างครบวงจรของบริษัทฯ
เป็นการดำเนินงานตามคำสั่งของลูกค้า โดยสามารถแบ่งออกได้เป็น 5 กลุ่มหลักดังนี้

1.  หนังผืนที่ตัดเป็นชิ้น (Cut Part) ในส่วนของ Cut Part
    จะเป็นการผลิตตามความต้องการของลูกค้าโดยลูกค้าจะส่งแบบ (Drawing) ให้กับบริษัทฯ
    และบริษัทฯ
    จะนำหนังที่ผ่านการฟอกย้อมตามกระบวนการผลิตมาตัดเป็นชิ้นงานสำเร็จรูปตามแบบ

2.  หนังผืนที่ตัดและเย็บขึ้นรูป (Trim cover)
    โดยบริษัทจะบริการเย็บเบาะที่นั่งรถยนต์พร้อมสำหรับการประกอบ
    ซึ่งเป็นการรับจ้างช่วงการผลิตจากบริษัทผู้ผลิตเบาะนั่งและชิ้นส่วนสำหรับรถยนต์โดยตรง

3.  หนังผืนที่ตัดและร้อยเป็นพวงมาลัยและกระปุกเกียร์ เป็นบริการร้อยหนังสำหรับพวงมาลัยรถยนต์
    และกระปุกเกียร์รถยนต์

4.  หนังผืนสำเร็จรูป สำหรับผลิตเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง ได้แก่
    พวงมาลัย กระปุกเกียร์ เป็นต้น
    โดยลูกค้าจะนำหนังผืนดังกล่าวไปตัดเย็บขึ้นรูปเป็นเบาะรถยนต์เอง

5.  ผลิตภัณฑ์อื่นๆ ผลิตภัณฑ์พลอยได้จากกระบวนการในขั้นตอนต่างๆ เช่น
    หนังกาวจากขั้นตอนการฟอกและเศษหนังจากขั้นตอนการตัด

ทั้งนี้ ผลิตภัณฑ์ของบริษัทฯ ได้รับการรับรองมาตรฐานสากล ISO/TS 16949:2002
สำหรับผลิตภัณฑ์และระบบงานทั้งหมด จากสถาบัน TUV Rheinland Group ประเทศเยอรมนี
ซึ่งเป็นมาตรฐานของผลิตภัณฑ์ที่เกี่ยวข้องกับอุตสาหกรรมยานยนต์
โดยการผลิตเป็นการรับจ้างผลิตตามคำสั่ง (Made to order) จากลูกค้าทั้งในและต่างประเทศ
ลูกค้าสามารถสั่งผลิตผลิตภัณฑ์ที่มีรูปแบบและคุณสมบัติเฉพาะ เช่น
หนังสัตว์ฟอกที่สามารถทำความสะอาดได้ง่าย (Cleaning Leather)
หนังสัตว์ฟอกไร้สารโครเมียม (Chrome-free Leather) เป็นต้น ซึ่งบริษัทฯ
สามารถรับงานผลิตผลิตภัณฑ์ได้ทุกรูปแบบและทุกความต้องการ
โดยเป็นการร่วมพัฒนากับลูกค้าโดยอ้อมของบริษัทฯ คือ บริษัทผู้ผลิตรถยนต์ (Car Maker)
เนื่องจากบริษัทฯ มีทีมงานผู้เชี่ยวชาญและเครื่องจักรอันทันสมัย ที่มีกำลังการผลิตสูงสุดถึง 30
ล้านตารางฟุตต่อปีหรือประมาณ 900,000 ผืนต่อปี ซึ่งปี 2551 บริษัทฯ
มีปริมาณการผลิตจริงประมาณ 24 ล้านตารางฟุต ซึ่งคิดเป็นอัตราการใช้กำลังการผลิตร้อยละ 80
ของกำลังการผลิตทั้งหมด

สำหรับการได้รับเลือกให้เป็นผู้ผลิตหนังแท้สำหรับรถยนต์แต่ละรุ่นนั้น
ทางบริษัทฯจะต้องเริ่มต้นจากกการเสนอราคาแข่งขันกับผู้ผลิตรายอื่นๆ
รวมถึงการยืนยันคุณภาพของผลิตภัณฑ์ที่จะต้องตรงกับมาตรฐานด้านคุณภาพ
และมีกำลังการผลิตที่เพียงพอกับยอดประมาณการตลอดระยะเวลาตามอายุการผลิตของรถยนต์แต่ละรุ่น
(Model life) หลังจากขั้นตอนการคัดเลือกผู้ผลิตแล้ว
ทางบริษัทฯจะเริ่มพัฒนาผลิตภัณฑ์ควบคู่ไปกับทั้งบริษัทผู้ผลิตรถยนต์และบริษัทผู้ผลิตเบาะนั่ง
และชิ้นส่วนสำหรับรถยนต์โดยตรง (First Tier Original Equipment Manufacturer หรือ
1^(st) Tier OEM) จนกระทั่งถึงระยะเวลาที่รถยนต์รุ่นดังกล่าววางจำหน่ายในตลาด
ตลอดระยะเวลาที่รถยนต์แต่ละรุ่นมีการผลิตและจำหน่าย
ทางบริษัทฯจะได้รับคำสั่งซื้อและยอดประมาณการการผลิต
และทำงานร่วมกันอย่างใกล้ชิดกับบริษัทผู้ผลิตเบาะนั่งและชิ้นส่วนสำหรับรถยนต์โดยตรง
บริษัทฯจึงมีฐานะเป็นผู้ผลิตวัสดุและชิ้นส่วนสำหรับรถยนต์โดยอ้อม (Second Tier Original
Equipment Manufacturer หรือ 2^(nd) Tier OEM)

นอกเหนือจากการผลิตให้กับบริษัทผู้ผลิตรถยนต์ชั้นนำในประเทศ อาทิ โตโยต้า ฮอนด้า นิสสัน
มิตซูบิชิ ฟอร์ด มาสด้า เชฟโรเล็ต เป็นต้นแล้ว
บริษัทฯยังสามารถนำผลิตภัณฑ์ที่พัฒนาขึ้นมาสำหรับรถยนต์แต่ละรุ่นในประเทศนั้น
นำเสนอให้กับบริษัทผู้ผลิตเบาะนั่งและชิ้นส่วนสำหรับรถยนต์โดยตรงในต่างประเทศสำหรับรถยนต์รุ่นเดียวกันได้อีกด้วย

4.1 การตลาดและภาวการณ์แข่งขัน

4.1.1 นโยบายและลักษณะการตลาดของผลิตภัณฑ์และบริการที่สำคัญ

1.  กลยุทธ์ด้านผลิตภัณฑ์

ผลิตภัณฑ์มีคุณภาพและมาตรฐานสูงได้รับการรับรองมาตรฐานสากล ISO/TS 16949:2002 จาก
TUV ซึ่งเป็นที่ยอมรับในอุตสาหกรรมยานยนต์
และสามารถผลิตผลิตภัณฑ์ตามคำสั่งของลูกค้าได้ในทุกความต้องการ (made-to-order)
โดยเป็นการร่วมพัฒนากับบริษัทผู้ผลิตรถยนต์ (Car Maker) โดยบริษัทฯ
มีทีมงานวิศวกรผู้เชี่ยวชาญและเครื่องจักรอันทันสมัย
ปัจจุบันบริษัทมีกำลังการผลิตสำหรับผลิตภัณฑ์สูงสุดถึง 30 ล้านตารางฟุตต่อปี
นอกจากนี้ทางบริษัทยังได้มีการพัฒนาสินค้าใหม่อย่างสม่ำเสมอเพื่อตอบสนองความต้องการของลูกค้าได้มากยิ่ง
โดยเฉพาะผลิตภัณฑ์ที่ปลอดภัยกับสิ่งแวดล้อม เช่น หนังปลอดสารโครเมียม (Chrome-free
leather)

2.  กลยุทธ์ด้านการบริการ

การสร้างความพึงพอใจสูงสุดแก่ลูกค้า ถือเป็นหนึ่งในเป้าหมายหลักในการดำเนินงานของบริษัทฯ

ทางบริษัทฯจึงมีการพัฒนาบริการอย่างต่อเนื่องทั้งในด้านคุณภาพของผลิตภัณฑ์
การส่งมอบที่ตรงเวลาและราคาที่เหมาะสม
โดยเฉพาะด้านการส่งมอบซึ่งทางบริษัทฯตระหนักเป็นอย่างยิ่งว่า
สายการผลิตของลูกค้าไม่สามารถจะหยุดได้หากมีการวางแผนไปแล้ว
ทางบริษัทฯจึงได้มีการเตรียมกำลังการผลิตอย่างมากเพื่อรองรับความต้องการที่สูงขึ้นอย่างต่อเนื่อง

3.  กลยุทธ์ด้านราคา

ทางบริษัทฯได้มีการพัฒนาผลิตภัณฑ์อย่างต่อเนื่อง
เพื่อให้เกิดความเหมาะสมทั้งในด้านคุณภาพและราคา
โดยเฉพาะอย่างยิ่งเพื่อให้ตรงกับความต้องการของลูกค้า
โดยยังสามารถรักษาระดับกำไรให้อยู่ในระดับที่เหมาะสมด้วย
ทั้งนี้ทางบริษัทฯได้มีการจัดตั้งทีมพัฒนาผลิตภัณฑ์ในการศึกษาและดูแลงานดังกล่าวโดยเฉพาะ

4.  กลยุทธ์ด้านการตลาด

นอกเหนือจากการตอบสนองความต้องการปกติของลูกค้าทั้งในด้านคุณภาพ การส่งมอบ
และราคาที่เหมาะสมแล้ว
ทางบริษัทฯจะเพิ่มเติมกิจกรรมการทำงานอย่างใกล้ชิดกับบริษัทผู้ผลิตรถยนต์และบริษัทผู้ผลิตเบาะนั่งและชิ้นส่วนสำหรับรถยนต์โดยตรง
อาทิเช่น การสำรวจความต้องการและความชอบของผู้ใช้รถยนต์ที่มีต่อวัสดุที่นำมาทำเบาะนั่ง
ทั้งในด้านลวดลายและสีสัน
เพื่อประโยชน์ในการพัฒนาผลิตภัณฑ์ที่ตรงกับความต้องการและความชอบของผู้ใช้รถยนต์ให้มากที่สุด

5.  กลยุทธ์ด้านการเสริมสร้างและรักษาสัมพันธภาพกับลูกค้า

ให้ความสำคัญในการสร้างและรักษาสัมพันธภาพกับลูกค้า ด้วยการตอบกลับที่รวดเร็ว
มีประสิทธิภาพและตรงจุด รวมทั้งมีการติดตามผลจากลูกค้าอย่างสมบูรณ์แบบและอย่างมีประสิทธิภาพ
เพื่อทำให้ลูกค้าเกิดความมั่นใจในระบบบริหารงานของบริษัทฯ
และเพื่อสร้างความพึงพอใจอย่างสูงสุดต่อลูกค้า

6.  กลยุทธ์ด้านการพัฒนาบุคลากรและเทคโนโลยี

บริษัทฯ ยึดถือนโยบายพัฒนาบุคลากรควบคู่ไปกับเทคโนโลยี
ด้วยการสร้างสรรค์ความสามารถของบุคลากรผ่านการฝึกอบรมและการเรียนรู้พร้อมไปกับการทำงาน
(On the Job Training)
โดยยึดถือระดับเทคโนโลยีผู้ผลิตระดับโลกเป็นเป้ามาตรฐานในการเรียนรู้และพัฒนาเทคโนโลยี
เน้นการทบทวนกระบวนการผลิตที่มีคุณภาพและประสิทธิภาพให้มากขึ้น
และการพัฒนาแนวทางเพื่อรักษาและสร้างเสริมเทคโนโลยีของบริษัทฯ เอง

4.1.2 ข้อได้เปรียบในการแข่งขัน

บริษัทฯ เชื่อว่าข้อได้เปรียบในการแข่งขันที่สำคัญของบริษัทฯ มีดังนี้

1. บริษัทฯ เป็นผู้ผลิตเบาะหนังรถยนต์และอุปกรณ์ตกแต่งภายในรถยนต์ที่ใช้หนัง (ได้แก่ พวงมาลัย
กระปุกเกียร์ เป็นต้น) โดยอ้อม (Second Tier Original Equipment Manufacturers)
ที่น่าเชื่อถือด้วยคุณภาพของผลิตภัณฑ์และการบริการ และการวิจัยและพัฒนาผลิตภัณฑ์อย่างต่อเนื่อง

บริษัทฯ มีบุคลากรซึ่งมีคุณภาพ
และมีเทคโนโลยีการผลิตและเครื่องจักรที่ทันสมัยแห่งหนึ่งของอุตสาหกรรมฟอกหนังของประเทศไทย
อันเป็นปัจจัยสำคัญที่ทำให้บริษัทฯ
สามารถนำเสนอผลิตภัณฑ์และบริการที่เหมาะสมกับความต้องการของลูกค้า
รวมถึงการให้บริการที่มีประสิทธิภาพและได้ระดับมาตรฐานสากล รวมทั้งบริษัทฯ
มุ่งเน้นการควบคุมคุณภาพในทุกขั้นตอนเพื่อความน่าเชื่อถือและมั่นใจ
ด้วยการตรวจสอบและทดสอบคุณภาพภายใต้เครื่องมืออุปกรณ์ที่ทันสมัยของห้องตรวจสอบ (Test
Laboratory Room) ทั้งนี้ ตั้งแต่ปี 2544 บริษัทฯ ได้รับการรับรองระบบ ISO 9002:1994 /
QS-9000:1998 จากสถาบัน TUV และในเดือนกรกฎาคม 2547 ได้นำระบบ ISO/TS 16949
มาใช้เป็นแนวทางในการบริหารงานแทน ISO-9002 / QS-9000 และ
บริษัทได้รับการรับรองระบบ ISO/IEC 17025 จากสำนักงานมาตรฐานผลิตภัณฑ์อุตสาหกรรม ในปี
2549 โดยปัจจุบัน มาตรฐานระบบการจัดการสิ่งแวดล้อม ISO 14001
ได้เป็นเรื่องสำคัญระดับโลกที่สอดคล้องกับแนวทางการแข่งขันทางการค้าระหว่างประเทศ
ที่มุ่งเน้นในเรื่องระบบคุณภาพและสิ่งแวดล้อม ซึ่งจะมีผลกระทบต่อการดำเนินธุรกิจ
รวมทั้งมาตรฐานดังกล่าวยังได้รับการยอมรับอย่างแพร่หลายและเป็นกลไกสำคัญในการอนุรักษ์สิ่งแวดล้อม
เพื่อให้เกิดการพัฒนาอย่างยั่งยืน ซึ่งในปัจจุบันบริษัทฯ
อยู่ในระหว่างการดำเนินการพัฒนาเพื่อทำการรับรองระบบ ISO 14001
จากสำนักงานมาตรฐานผลิตภัณฑ์อุตสาหกรรม กระทรวงอุตสาหกรรม
จึงมั่นใจได้ว่าระบบการจัดการและระบบการควบคุมคุณภาพ
รวมถึงความรับผิดชอบต่อสิ่งแวดล้อมของบริษัทฯ จะได้รับการพัฒนาอย่างไม่หยุดนิ่ง
และเป็นไปตามมาตรฐานสากลซึ่งเป็นที่ยอมรับจากทั่วโลก นอกจากนี้
การพัฒนาผลิตภัณฑ์ได้เป็นไปอย่างต่อเนื่องโดยทีมงานผู้เชี่ยวชาญมีความรู้และประสบการณ์เกี่ยวกับการฟอกหนังและผลิตหนังโดยเฉพาะ
จึงทำให้ผลิตภัณฑ์หนังมีคุณภาพที่สูงขึ้น
สามารถตอบสนองต่อความต้องการและพฤติกรรมของผู้บริโภคได้เป็นอย่างดีและเหมาะสม

จากปัจจัยดังกล่าว ทำให้ลูกค้าส่วนใหญ่มีความมั่นใจต่อคุณภาพผลิตภัณฑ์ของบริษัทฯ โดยบริษัทฯ
สามารถรักษาและดำรงไว้ซึ่งความสัมพันธ์ที่ยาวนานกับลูกค้าของบริษัทฯ
ซึ่งสามารถเห็นได้จากการที่ลูกค้ารายเดิมมีการสั่งซื้ออย่างต่อเนื่องด้วยปริมาณการสั่งซื้อที่เพิ่มขึ้น

2. ผู้บริหารมีวิสัยทัศน์ที่กว้างไกลและมีประสบการณ์ในอุตสาหกรรมฟอกหนังมานานกว่า 30 ปี
ทำให้สามารถบริหารจัดการบริษัทฯ
ให้มีความพร้อมในการผลิตด้วยการวางแผนการผลิตล่วงหน้าเพื่อรองรับคำสั่งซื้อในอนาคต
และควบคุมต้นทุนการผลิตเพื่อการแข่งขันได้อย่างมีประสิทธิภาพ

คณะผู้บริหารของบริษัทฯ มีประสบการณ์ในธุรกิจอุตสาหกรรมฟอกหนังมามากกว่า 30 ปี จึงสามารถนำความรู้ความสามารถที่มีอยู่มาผสมผสานกับเทคโนโลยีในปัจจุบัน จึงเป็นปัจจัยที่สนับสนุนให้บริษัทฯ แข็งแกร่ง สามารถตอบสนองต่อการเปลี่ยนแปลงของปัจจัยภายนอกได้เป็นอย่างดี และด้วยประสบการณ์ของผู้บริหารและบุคลากรของบริษัทฯ ทำให้สามารถการจัดการวางแผนกำลังการผลิตล่วงหน้า เพื่อให้บริษัทฯ มีความพร้อมสำหรับการรองรับคำสั่งซื้อในอนาคตด้วยการจัดหาบุคลากรที่มีความเชี่ยวชาญและเครื่องจักรที่ทันสมัยให้มีกำลังการผลิตที่เพียงพอ รวมทั้งการพัฒนาผลิตภัณฑ์ซึ่งจะเป็นทั้งการพัฒนาผลิตภัณฑ์ใหม่ๆ เพื่อนำเสนอแก่ผู้ผลิตรถยนต์ และการพัฒนาผลิตภัณฑ์ร่วมกับผู้ผลิตรถยนต์ และผู้ผลิตเบาะหนังและชิ้นส่วนหนังสำหรับรถยนต์โดยตรง (First Tier Original Equipment Manufacturers) ซึ่งจะต้องจัดการให้ขั้นตอนการผลิตมีความพร้อมเพียงพอที่จะรองรับผลิตภัณฑ์ใหม่ที่ได้พัฒนาขึ้น นอกจากนั้น ผู้บริหารยังมีประสบการณ์และความเชี่ยวชาญในการควบคุมต้นทุนการผลิตในทุกขั้นตอนผ่านบุคลากรที่มีคุณภาพและได้รับการฝึกอบรมเป็นอย่างดี โดยเริ่มจากการจัดหาวัตถุดิบที่มีคุณภาพด้วยต้นทุนที่สามารถแข่งขันได้ ลดระยะเวลาการสต็อควัตถุดิบให้น้อยที่สุดแต่มีความเพียงพอต่อการผลิต พร้อมทั้งบริหารให้มีความสูญเสียจากการผลิตให้น้อยสุด เพื่อให้ต้นทุนในการผลิตของบริษัทฯ สามารถแข่งขันกับคู่แข่งได้อย่างมีประสิทธิภาพ

3. บริษัทฯ มีผู้ถือหุ้นเชิงกลยุทธ์ซึ่งมีส่วนในการสนับสนุนธุรกิจของบริษัทฯ

บริษัทฯ มีผู้ถือหุ้นเชิงกลยุทธ์ ได้แก่ กลุ่ม Sumitomo ถือหุ้นรวมกันร้อยละ 20
ซึ่งเป็นผู้ที่มีส่วนสำคัญในการส่งเสริมให้ประเทศไทยก้าวไปสู่เป้าหมายในการเป็นศูนย์กลางการผลิตและส่งออกยานยนต์และชิ้นส่วนยานยนต์ที่สำคัญของภูมิภาคและของโลก
ด้วยการเน้นส่งออกและนำเข้าสินค้าอุตสาหกรรมยานยนต์
และสนับสนุนการจัดทำเขตการค้าเสรีไทย-ญี่ปุ่น (JTEPA) ดังนั้นการที่ผู้ถือหุ้นของบริษัทฯ
เป็นผู้ที่มีส่วนร่วมในการส่งเสริมอุตสาหกรรมยานยนต์ระดับโลก ย่อมทำให้บริษัทฯ
มีความได้เปรียบในการแข่งขัน โดยเฉพาะทางด้านการตลาด ซึ่งกลุ่ม Sumitomo
ได้ให้การสนับสนุนในด้านการตลาดเพิ่มเติมแก่บริษัทฯ
ทำให้บริษัทฯมีความสามารถในการแข่งขันเหนือคู่แข่งและมีศักยภาพในการเติบโตทางธุรกิจได้อย่างยั่งยืน

4. บริษัทฯ
มีศักยภาพและมีความพร้อมในการขยายตัวควบคู่กับการเติบโตอย่างต่อเนื่องของอุตสาหกรรม

บริษัทผู้ผลิตรถยนต์จากต่างประเทศ ได้แก่ โตโยต้า, ฮอนด้า, ฟอร์ด, นิสสัน, มิตซูบิชิ, จีเอ็ม,
ไครสเลอร์ เป็นต้น
ได้เข้ามาตั้งฐานการผลิตในประเทศไทยเพื่อผลิตรถยนต์ส่งออกไปยังต่างประเทศ
ทำให้อุตสาหกรรมยานยนต์ในประเทศไทยมีการเติบโตที่ก้าวกระโดดอย่างต่อเนื่อง
จึงเป็นเหตุให้ธุรกิจผลิตหนังที่ใช้สำหรับเบาะรถยนต์มีโอกาสขยายตลาดได้มากยิ่งขึ้นตามการขยายตัวของอุตสาหกรรมผลิตรถยนต์
ประกอบกับการเปลี่ยนแปลงของพฤติกรรมของผู้บริโภคมีปัจจัยบวกต่อธุรกิจบริษัทฯ กล่าวคือ
เริ่มมีความนิยมเบาะนั่งในรถยนต์ที่ผลิตจากหนังสัตว์แท้มากกว่าเบาะที่ผลิตด้วยวัสดุอื่นๆ ซึ่งได้แก่
ผ้าและหนังเทียม ดังนั้น การผลิตรถยนต์จึงมีแนวโน้มเพิ่มขึ้นที่จะติดตั้งเบาะหนังเป็นอุปกรณ์มาตรฐาน
เนื่องจากกลุ่มลูกค้าเป้าหมายรถยนต์มีพฤติกรรมการบริโภคที่เชื่อถือคุณภาพของเบาะหนังมากกว่าเบาะที่ทำจากวัตถุดิบอื่นๆ
นอกจากนั้น ในปัจจุบัน
อุตสาหกรรมผลิตหนังเบาะรถยนต์และหนังพวงมาลัยรถยนต์มีคู่แข่งขันในประเทศจำนวน 4 ราย
จากปัจจัยดังที่กล่าวมา บริษัทฯ เชื่อว่าด้วยศักยภาพของบริษัทฯ ทำให้บริษัทฯ
มีโอกาสในการขยายตลาดหรือเพิ่มส่วนแบ่งทางการตลาดในอนาคตได้
รวมทั้งการขยายตัวไปยังตลาดต่างประเทศ โดยนโยบายเขตการค้าเสรี (Free Trade Area
หรือ “FTA”) ที่มีเป้าหมายลดภาษีศุลกากรระหว่างกันภายในกลุ่มประเทศที่มีข้อตกลง FTA ร่วมกัน
ที่จะส่งผลให้สินค้าที่ผลิตในประเทศไทยมีศักยภาพในการแข่งขันสูงขึ้นในตลาดต่างประเทศ
โดยในกรณีของสินค้ายานยนต์และชิ้นส่วน
ประเทศไทยมีต้นทุนที่ได้เปรียบในส่งออกไปยังประเทศอินเดีย ประเทศญี่ปุ่น ประเทศสหรัฐอเมริกา
และประเทศออสเตรเลีย เป็นต้น

4.1.3. ลักษณะลูกค้าและกลุ่มลูกค้าเป้าหมาย

ลักษณะลูกค้า

1.  ลูกค้าในประเทศ

ผู้ผลิตเบาะนั่งและชิ้นส่วนสำหรับรถยนต์โดยตรง (1^(st) Tier OEM)
ให้กับผู้ผลิตรถยนต์ซึ่งเป็นกลุ่มลูกค้าหลักของบริษัทฯ
ลูกค้าได้นำผลิตภัณฑ์ของบริษัทฯไปใช้สำหรับการผลิตเพื่อจำหน่ายในประเทศ
รวมทั้งนำส่งออกไปยังต่างประเทศ ทั้งในรูปของรถยนต์สำเร็จรูปและชิ้นส่วนพร้อมประกอบ
(Component knock-down) อย่างไรก็ตาม การที่บริษัทฯ
สามารถจะได้รับคำสั่งซื้อจากลูกค้าได้นั้น บริษัทฯ
จะต้องได้รับการคัดเลือกจากผู้ผลิตรถยนต์ดังกล่าวให้เป็นผู้ผลิตเบาะหนังแท้และชิ้นส่วนหนังสำหรับรถยนต์โดยอ้อมของผู้ผลิตรถยนต์
ด้วยการร่วมพัฒนาผลิตภัณฑ์กับผู้ผลิตรถยนต์ ดังนั้น จึงถือว่า บริษัทฯ มีลูกค้าโดยตรง คือ
ผู้ผลิตเบาะนั่งและชิ้นส่วนสำหรับรถยนต์โดยตรง และมีลูกค้าโดยอ้อม คือ ผู้ผลิตรถยนต์ สำหรับปี
2551 สัดส่วนการจำหน่ายให้ผู้ผลิตเบาะนั่งและชิ้นส่วนสำหรับรถยนต์โดยตรง (1^(st) Tier
OEM) ภายในประเทศมีประมาณร้อยละ 73

2.  ลูกค้าต่างประเทศ

ผลิตภัณฑ์ที่ทางบริษัทฯ ส่งออกไปยังต่างประเทศนั้น
จะจำหน่ายให้กับผู้ผลิตเบาะนั่งและชิ้นส่วนสำหรับรถยนต์โดยตรง (1^(st) Tier OEM)
เพียงระดับเดียว ปัจจุบัน ประเทศที่บริษัทฯส่งผลิตภัณฑ์ไปจำหน่าย ได้แก่ ฟิลิปปินส์ สหรัฐอเมริกา
อินโดนีเซีย มาเลเซีย เวียดนาม ออสเตรเลีย อินเดีย และปากีสถาน

มูลค่าและสัดส่วนของการจำหน่ายในประเทศต่อการจำหน่ายต่างประเทศ

(หน่วย: ล้านบาท)

กลุ่มลูกค้าเป้าหมาย

บริษัทฯ มีนโยบายที่จะขยายธุรกิจโดยการส่งผลิตภัณฑ์ไปยังต่างประเทศทั่วโลก ซึ่งบริษัทฯ
จะต้องนำเสนอผลิตภัณฑ์และราคาให้แก่ลูกค้า
และต้องพัฒนาและปรับปรุงผลิตภัณฑ์ทั้งคุณภาพและรูปแบบให้เป็นไปตามข้อกำหนดและความต้องการของลูกค้า
โดยลูกค้ากลุ่มเป้าหมายของบริษัทฯ คือ
ผู้ผลิตเบาะนั่งและชิ้นส่วนสำหรับรถยนต์โดยตรงของผู้ผลิตรถยนต์ (Original Equipment
Manufactory) บริษัทฯเล็งเห็นว่ายังมีช่องว่างที่จะขยายตลาดออกไปได้อีกมาก
เนื่องจากความนิยมในเบาะรถยนต์ที่ใช้วัสดุที่เป็นหนังสัตว์แท้ได้รับความนิยมเพิ่มมากขึ้น และบริษัทฯ
มีความพร้อมทั้งทางด้านมาตรฐานคุณภาพของผลิตภัณฑ์ และกำลังการผลิต
ในขณะเดียวกันก็ยังคงรักษาลูกค้าเดิมทั้งภายในประเทศ และต่างประเทศ ทั้งนี้
ลูกค้าในต่างประเทศของบริษัทฯ นั้น เป็นลูกค้าโดยตรงที่บริษัทฯ ส่งผลิตภัณฑ์ไปจำหน่าย
ไม่รวมการที่ผู้ผลิตเบาะนั่งและชิ้นส่วนสำหรับรถยนต์โดยตรงของผู้ผลิตรถยนต์ และบริษัทผู้ผลิตรถยนต์
นำผลิตภัณฑ์ของบริษัทฯ ไปส่งออกยังต่างประเทศในรูปของรถยนต์สำเร็จรูป

ทั้งนี้ ตั้งแต่ปี 2543 เป็นต้นมา บริษัทฯ
ได้รับความไว้วางใจให้ผลิตหนังสำหรับเบาะที่นั่งรถยนต์และอุปกรณ์ตกแต่งภายในรถยนต์ที่ใช้หนัง
ได้แก่ พวงมาลัย กระปุกเกียร์ เป็นต้น สำหรับรถยนต์กว่า 30 รุ่น
ทั้งในและต่างประเทศโดยมีรถยนต์รุ่นปัจจุบันในตลาด ดังต่อไปนี้

รุ่นรถยนต์ที่ใช้ผลิตภัณฑ์ของบริษัทฯ ในปี 2551 แยกตามประเทศที่ผลิต

  --------- ----------- ----------- ---------------- ---------------- ------------- ---------- ----------- ----------- ------------ -----------
  สินค้า      ผู้ผลิตรถยนต์   ไทย         เวียดนาม          มาเลเซีย          ฟิลิปปินส์        อินโดนีเซีย   อินเดีย       ปากีสถาน     ออสเตรเลีย    สหรัฐฯ

  เบาะหนัง   โตโยต้า      คัมรี่         คัมรี่^(/1)         ฟอร์จูนเนอร์^(/1)   อินโนวา^(/1)              อัลติส^(/1)   อัลติส^(/1)   คัมรี่^(/1)      

                        อัลติส        อัลติส^(/1)        อินโนวา^(/1)      คอมมิวเตอร์                                        S-con^(/1)    

                        ยาริส        ฟอร์จูนเนอร์^(/1)                                                                                   

                        ฟอร์จูนเนอร์   อินโนวา^(/1)                                                                                      

                        วีโก้                                                                                                          

                        เวนจูรี                                                                                                        

                        ไฮ-แอค                                                                                                       

            ฮอนด้า       แอคคอร์ด                      แอคคอร์ด                                                                         

                        CR-V                                                                                                         

            นิสสัน        ทิดา                                                         ลิวานา                                            

                        นาวารา                                                      เอ็กซ์เทรล                                         

            มิตซูบิชิ       แลนด์เซอร์                                                                                                    กาแลนท์

                        สเปซ วากอน                                                                                                  เอนเดเวอร์

                                                                                                                                    อิครีพส์

            ฟอร์ด                                                      โฟกัส                                                           

                                                                      แอสเคป                                                         

            มาสด้า       มาสด้า-3                                                                                                      

                        ทริบิวส์                                                                                                        

            เชฟโรเล็ต    แคปทิวา                                                                                                       

            ฮุนได        โซนาต้า                                                                                                       

                        เอช-1                                                                                                        

  พวงมาลัย   โตโยต้า      วีโก้                                                                                                          

                        อัลติส                                                                                                         

            ฮอนด้า       ซิตี้                                                                                                           

            ฟอร์ด        เรนเจอร์                                                                                                      

  หัวเกียร์    โตโยต้า                                                                                                     S-con^(/1)    

                                                                                                                       ไฮลักซ์^(/1)    
  --------- ----------- ----------- ---------------- ---------------- ------------- ---------- ----------- ----------- ------------ -----------

หมายเหตุ เป็นข้อมูลปีที่บริษัทฯ เริ่มรับคำสั่งซื้อจากลูกค้า
โดยการผลิตจะเป็นไปตามอายุการผลิตของรุ่นรถยนต์ (Model Life)
ซึ่งมีระยะเวลาเฉลี่ยประมาณ 4-8 ปี และผลิตภัณฑ์ของบริษัทฯ จะใช้เฉพาะบางรุ่นในแต่ละ Model

^(/1) บริษัทผู้ผลิตรถยนต์นำเข้าผลิตภัณฑ์ของบริษัทฯผ่านทางบริษัท โตโยต้า ทูโช (ไทยแลนด์)
จำกัด

นโยบายราคา

การตั้งราคานั้น บริษัทฯ จะตั้งราคาจากต้นทุนแล้วบวกส่วนเพิ่ม (Cost Plus Margin)
ซึ่งจะคำนึงถึงปริมาณการสั่งซื้อ ความสัมพันธ์ทางธุรกิจกับลูกค้าแต่ละราย
และการแข่งขันของอุตสาหกรรม รวมทั้งราคากลางที่กำหนดโดยของบริษัทผู้ผลิตรถยนต์ โดยบริษัทฯ
จะเสนอราคาให้แก่บริษัทผู้ผลิตรถยนต์ (ซึ่งบริษัทฯ
อาจจะเสนอราคาสูงหรือต่ำกว่าราคากลางที่กำหนดโดยของบริษัทผู้ผลิตรถยนต์ก็ได้)
เพื่อแข่งขันกับผู้ที่เป็นผู้ผลิตหนังแท้สำหรับรถยนต์โดยอ้อม (2^(nd) Tier OEM) รายอื่นๆ
ปัจจุบันมีผู้ผลิตทั้งหมดในประเทศไทยมีจำนวน 2 - 3 ราย ทั้งนี้
การที่ผู้ผลิตหนังแท้สำหรับรถยนต์โดยอ้อมจะสามารถเข้าร่วมเสนอราคาให้แก่บริษัทผู้ผลิตรถยนต์ได้นั้น
บริษัทผู้ผลิตรถยนต์จะต้องเข้ามาตรวจสอบระบบการทำงาน กระบวนการผลิต
คุณภาพผลิตภัณฑ์และบริการของผู้ผลิตเสียก่อน
เพื่อยืนยันความพร้อมในการที่จะเป็นผู้ผลิตสำหรับรถยนต์ในแต่ละรุ่น อย่างไรก็ตาม เมื่อบริษัทฯ
ได้รับเลือกให้เป็นผู้ผลิตหนังแท้สำหรับรถยนต์โดยอ้อมของบริษัทผู้ผลิตรถยนต์แล้ว
ผู้ที่สั่งซื้อสินค้าจากบริษัท คือ ผู้ผลิตเบาะนั่งและชิ้นส่วนสำหรับรถยนต์โดยตรงของผู้ผลิตรถยนต์
(1^(st) Tier OEM) มิใช่ตัวของบริษัทผู้ผลิตรถยนต์เอง

4.1.4 การจำหน่ายและช่องทางการจำหน่าย

บริษัทฯ จำหน่ายผลิตภัณฑ์ให้แก่ลูกค้าที่เป็น ผู้ผลิตเบาะนั่งและชิ้นส่วนสำหรับรถยนต์โดยตรง
(1^(st) Tier OEM) ทั้งในและต่างประเทศโดยตรง โดยบริษัทฯ
มีฝ่ายการตลาดทำหน้าที่รับผิดชอบทำการตลาดทั้งในและต่างประเทศเอง อย่างไรก็ตาม
ในกรณีมีผู้แนะนำลูกค้าให้แก่บริษัทฯ เพื่อขยายตลาดไปสู่ลูกค้ารายใหม่ทั้งในและต่างประเทศ บริษัทฯ
จะมีการให้ผลตอบแทนในรูปค่านายหน้า (Commission) แก่ผู้แนะนำนั้นๆ

4.2 สภาพการแข่งขันภายในอุตสาหกรรม

อุตสาหกรรมยานยนต์

ในปี 2551 อุตสาหกรรมยานยนต์ทั่วโลก
รวมถึงประเทศไทยประสบกับปัจจัยด้านลบที่มีผลต่อการขยายตัวของอุตสาหกรรมเป็นอย่างมาก
ทั้งจากการที่ราคาน้ำมันสูงขึ้นอย่างต่อเนื่องและภาวะถดถอยทางเศรษฐกิจ
โดยเฉพาะอย่างยิ่งปัญหาเศรษฐกิจและการเงินในประเทศสหรัฐอเมริกา
ในส่วนของประเทศไทยเอง
ยังประสบปัญหาทางด้านการเมืองที่ขาดเสถียรภาพและเกิดความรุนแรงจากปัญหาด้านการเมือง
ทำให้ภาพรวมของอุตสาหกรรมยานยนต์อยู่ในภาวะทรงตัวหลังจากที่มีการเจริญเติบโตอย่างต่อเนื่องติดต่อกันมาหลายปี
อันเป็นผลมาจากการสนับสนุนอย่างต่อเนื่องของภาครัฐ
ทำให้อุตสาหกรรมยานยนต์เป็นหนึ่งในอุตสาหกรรมหลักที่สร้างรายได้และแรงงาน
มีส่วนสำคัญต่อเศรษฐกิจของประเทศ ในปี 2551 นี้คาดว่ายอดการผลิตรถยนต์ในประเทศจะอยู่ที่
1.35 ล้านคัน เพิ่มขึ้นจากปี 2550 อยู่ร้อยละ 5.5
แต่ต่ำกว่าเป้าหมายที่มีการคาดการณ์ไว้ตั้งแต่ต้นปีว่าจะมีประมาณ 1.43ล้านคัน
โดยเป็นยอดขายภายในประเทศที่ 600,000 คัน ซึ่งต่ำกว่าปี 2550 อยู่ร้อยละ 7.7

ปัจจัยด้านลบต่ออุตสาหกรรม โดยเฉพาะปัญหาด้านการเงินยังจะมีผลต่อเนื่องในปี 2552
อาจจะส่งผลทำให้ยอดการส่งออกรถยนต์สำเร็จรูปซึ่งเป็นสัดส่วนใหญ่ลดลงมากกว่าร้อยละ 17
และคาดว่ายอดการผลิตรถยนต์โดยรวมลดลงไปอยู่ที่ 1.2 ล้านคัน อย่างไรก็ตามโครงการ
Eco-Car ที่ได้รับการส่งเสริมจากภาครัฐยังคงมีการดำเนินการอย่างต่อเนื่อง
โดยปัจจุบันมีบริษัทผู้ผลิตรถยนต์ได้รับการอนุมัติการส่งเสริมจากคณะกรรมการส่งเสริมการลงทุนแล้วทั้งสิ้น
6 ราย ได้แก่ ฮอนด้า นิสสัน ซูซูกิ โตโยต้า มิตซูบิชิ และตาต้า
โครงการนี้จะมีส่วนสำคัญอย่างยิ่งที่จะกระตุ้นให้การผลิตและการขายรถยนต์ฟื้นตัวขึ้น

ประเด็นด้านคุณภาพและการจัดการนั้นยังคงท้าทายอุตสาหกรรมนี้อยู่ซึ่งบทบาทที่ชัดเจนของภาครัฐถือว่าเป็นปัจจัยที่สําคัญยิ่งต่อความสําเร็จของเป้าหมายดังกล่าวไม่ว่าจะเป็น
การพัฒนาอุตสาหกรรมสนับสนุนต่างๆโดยเฉพาะอย่างยิ่งอุตสาหกรรมต้นน้ำของอุตสาหกรรมยานยนต์อาทิ
อุตสาหกรรมเหล็กและวัตถุดิบอื่นๆ ซึ่งประเทศไทยยังขาดเทคโนโลยีและต้องพึ่งพาการนําเข้า
การพัฒนาอุตสาหกรรมและธุรกิจยานยนต์ต่อเนื่อง เช่น
อุตสาหกรรมและธุรกิจอะไหล่ทดแทนของผู้ประกอบการคนไทยและการบริการหลังการขาย
ซึ่งจะต้องมีการพัฒนายกระดับสู่มาตรฐานสากล การจัดตั้งศูนย์วิจัยและพัฒนายานยนต์
สนามทดสอบยานยนต์
และโดยเฉพาะอย่างยิ่งศูนย์ทดสอบชิ้นส่วนยานยนต์เพื่อยกระดับคุณภาพมาตรฐานอุตสาหกรรมชิ้นส่วนยานยนต์ของไทยไปสู่ระดับสากล

อุตสาหกรรมเบาะหนังสำหรับรถยนต์

หนังสำหรับทำเบาะรถยนต์ได้รับความนิยมเพิ่มขึ้นจากในอดีตเนื่องจากคุณภาพที่คงทน
และทำความสะอาดง่ายถึงแม้ว่าการแข่งขันในธุรกิจเบาะหนังรถยนต์ยังไม่รุนแรงมากนัก
เนื่องจากเป็นสินค้าที่ต้องใช้ความชำนาญ ทั้งการฟอกหนัง การผลิต และการออกแบบ
และต้องใช้เวลานานก่อนที่ผู้ผลิตรถยนต์จะยอมรับในคุณภาพของบริษัทนั้นๆ
โดยต้องมีการตรวจสอบอย่างละเอียดในด้านคุณภาพและมาตรฐาน
แต่หากว่าบริษัทสามารถพัฒนาสินค้าให้เป็นที่ยอมรับ
และได้บรรจุชื่อในรายชื่อผู้จัดหาผลิตภัณฑ์ของค่ายรถยนต์นั้นๆ บริษัทฯ จะได้รับความไว้วางใจ
และไม่จำเป็นต้องผ่านขั้นตอนการตรวจคุณภาพ และบริการก่อนการเข้าประมูลราคาอีก

ขั้นตอนการประมูลในอุตสาหกรรมยานยนต์นั้น ช่วงก่อนปี 2547
ผู้ผลิตรถยนต์จะมอบหมายให้บริษัทผู้ผลิตชิ้นส่วนรถยนต์โดยตรง (Tier 1)
เป็นผู้จัดหาผลิตภัณฑ์รถยนต์โดยตรง
แต่เนื่องจากการใช้เบาะหนังแทนเบาะผ้ามีปริมาณสูงขึ้นอย่างต่อเนท่อง โดยตั้งแต่ในปี 2548
เป็นต้นมา สัดส่วนของรถยนต์ที่มีเบาะหนังเป็นอุปกรณ์มาตรฐานมากกว่าร้อยละ 10
ของยอดการผลิตรถยนต์ทั้งหมด บริษัทรถยนต์นิยมติดตั้งเบาะหนัง เฉพาะในรถยนต์หรูหรา และ
มีราคาขายสูง (Top Model) เท่านั้น เนื่องจากราคาของวัสดุหนังที่มีราคาสูง อย่างไรก็ตาม
ในปัจจุบัน รถยนต์ระดับกลางต่างๆ ของบริษัทรถยนต์ต่างๆ ก็มีการใช้เบาะหนังมากขึ้นเช่น โตโยต้า
อัสติส และฮอนด้า ซีวิค
เนื่องจากบริษัทรถยนต์ต้องการทำการตลาดในการเสนอรูปแบบการขายต่างๆ เช่นการให้ทางเลือก
(option) และการติดตั้งเบาะหนังเป็นหนึ่งในทางเลือกที่ผู้บริโภคต้องการมากที่สุด
หรือแม้แต่รถกระบะเองก็ตาม
ได้มีการปรับปรุงห้องโดยสารภายในให้มีความหรูหราและสะดวกสบายมากขึ้น
จึงได้มีการนำหนังแท้มาเป็นวัสดุในการทำเบาะในรถยนต์รุ่นมาตรฐานมากขึ้น
เพื่อเพิ่มทางเลือกให้กับลูกค้ามากขึ้น ทำให้การใช้หนังแท้ทำเบาะรถยนต์มีการเติบโตอย่างมีนัยสำคัญ
โดยผู้ผลิตรถยนต์ต่างๆหันมาจัดหาผู้ผลิตทางอ้อมเอง เพื่อควบคุมต้นทุนในการผลิต
โดยการติดต่อโดยตรงทั้งขั้นตอนการประมูลราคา และการพัฒนาเบาะหนังร่วมกับผู้ผลิตทางอ้อมต่างๆ
ขั้นตอนดังกล่าวทำให้ผู้ผลิตรถยนต์สามารถควบคุมต้นทุนในการผลิตได้อย่างมีประสิทธิภาพมากขึ้น

4.3 การจัดหาผลิตภัณฑ์หรือบริการ

4.3.1 ลักษณะการจัดให้ได้มาซึ่งผลิตภัณฑ์และบริการ

4.3.1.1 การผลิตและบริการ

ณ 31 ธันวาคม 2551 บริษัทฯ มีโรงงานจำนวน 6 โรงงาน ตั้งอยู่ในจังหวัดสมุทรปราการ
รายละเอียดของโรงงานมีดังนี้

+---------------------------+------------------------+--------+-------+
| โรงงาน                    | สถานที่ตั้ง                | พื้น     | ลัก    |
|                           |                        | ที่ใช้สอย | ษณะกร |
|                           |                        |        | รมสิทธิ์ |
|                           |                        | (ตารา  |       |
|                           |                        | งเมตร) |       |
+===========================+========================+========+=======+
| 1.  โรงงานแห่งที่ 1          | 192 หมู่ 2 ซ.ฟอกหนัง กม.  | 4,500  | เ     |
|                           | 34 ถ.สุขุมวิท ต.บางปูใหม่   |        | จ้าของ |
| (สำหรับสายการผลิตที่ 1:       | อ.เมือง จ.สมุทรปราการ    |        |       |
| ฟอกหนัง)                   | 10280                  |        |       |
+---------------------------+------------------------+--------+-------+
| 2.  โรงงานแห่งที่ 2          | 678 ซ. ที.เจ.ซี ถ.สุขุมวิท  | 4,800  | เ     |
|     (สำหรับสายการผลิตที่ 3    | ต.บางปูใหม่ อ.เมือง       |        | จ้าของ |
|     Milling Spraying,     | จ.สมุทรปราการ 10280     |        |       |
|     Embossing, Finishing) |                        |        |       |
+---------------------------+------------------------+--------+-------+
| 3.  โรงงานแห่งที่ 3          | 999 ซ. ที.เจ.ซี ถ.สุขุมวิท  | 8,160  | เ     |
|     (สำหรับสายการผลิตที่ 4    | ต.บางปูใหม่ อ.เมือง       |        | จ้าของ |
|     Cutting และ           | จ.สมุทรปราการ 10280     |        |       |
|     สายการผลิตที่ 5Sewing)   |                        |        |       |
+---------------------------+------------------------+--------+-------+
| 4.  โรงงานแห่งที่ 4          | 999 ซ. ที.เจ.ซี ถ.สุขุมวิท  | 8,940  | เ     |
|     (สำหรับสายการผลิตที่ 4    | ต.บางปูใหม่ อ.เมือง       |        | จ้าของ |
|     Cutting และ           | จ.สมุทรปราการ 10280     |        |       |
|     สายการผลิตที่ 5Sewing)   |                        |        |       |
+---------------------------+------------------------+--------+-------+
| 5.  โรงงานแห่งที่ 5 ^(/1)    | 55/5 ซ. ที.เจ.ซี ถ.สุขุมวิท | 1,525  | เ     |
|                           | ต.บางปูใหม่ อ.เมือง       |        | จ้าของ |
| (ให้ บริษัท ออโตโมทีฟ         | จ.สมุทรปราการ 10280     |        |       |
| แอ็คเซซโซรี จำกัด เช่า        |                        |        |       |
| ซึ่งเป็นบริษัทที่นาย องอาจ       |                        |        |       |
| ดำรงสกุลวงษ์ ถือหุ้นอยู่)        |                        |        |       |
+---------------------------+------------------------+--------+-------+
| 6.  โรงงานแห่งที่ 6          | 1111 ซ. ที.เจ.ซี ถ.สุขุมวิท | 15,000 | เ     |
|                           | ต.บางปูใหม่ อ.เมือง       |        | จ้าของ |
| ((สำหรับสายการผลิตที่ 1:      | จ.สมุทรปราการ 10280     |        |       |
| ฟอกหนัง และ                |                        |        |       |
| สำหรับสายการผลิตที่ 2         |                        |        |       |
| Retaining to Buffing))    |                        |        |       |
+---------------------------+------------------------+--------+-------+
| รวม                       |                        | 42,925 |       |
+---------------------------+------------------------+--------+-------+

หมายเหตุ รายละเอียด มูลค่าทางบัญชี และภาระผูกพัน สามารถดูได้ในหัวข้อที่ 5
ทรัพย์สินที่ใช้ในการประกอบธุรกิจ

^(/1) โรงงานแห่งที่ 5 ได้สร้างบนที่ดินที่เช่าจากนางสาวชุติมา บุษยโภคะ
ซึ่งเป็นผู้ถือหุ้นใหญ่และผู้บริหารของบริษัทฯ (ดูรายละเอียดเพิ่มเติม ในหัวข้อ 11
รายการระหว่างกัน)

กำลังการผลิต

ปัจจุบันบริษัทฯ ดำเนินการผลิตเพียงวันละ 1 กะ ในแต่ละกะมีเวลาในการทำงาน กะละ 8 ชั่วโมง
และอัตรากำลังการผลิตจากสายการผลิตของ โรงงานแห่งที่ 1 - 4 ดังต่อไปนี้

  --------------------- ------------ ------------ ------------ ----------- -------------
  สายการผลิตฟอกย้อม       ฟอกหนัง       ย้อมสีพื้น       พ่นสีหนัง       เบาะรถยนต์   พวงมาลัย

                        (ตารางฟุต)    (ตารางฟุต)    (ตารางฟุต)    (คัน)        (วง)

  ปริมาณการผลิตจริงต่อปี     24,000,000   21,500,000   21,000,000   214,000     97,000

  กำลังการผลิตเต็มที่        30,000,000   23,000,000   28,080,000   299,520     78,000^(/1)

  อัตราการใช้กำลังผลิต      80%          93.48%       74.78%       71.45%      100%
  --------------------- ------------ ------------ ------------ ----------- -------------

หมายเหตุ ^(/1) พวงมาลัย เปิด OT โดยเฉลี่ยประมาณ 2 ชั่วโมงต่อวันจึงสามารถรองรับ
ORDER ได้

ปัจจุบันบริษัทฯ ไม่มีการหยุดสายการผลิตเพื่อซ่อมบำรุงเครื่องจักรประจำปี (Shut Down Period)
เนื่องจาก บริษัทฯ มีนโยบาย และการจัดทำระบบการซ่อมบำรุงรักษาเครื่องจักรเชิงป้องกัน
(Preventive Maintenance) เป็นประจำ ตามตารางการซ่อมบำรุง
เพื่อให้เครื่องจักรมีสภาพสมบูรณ์ พร้อมสำหรับรองรับการผลิต ซึ่งบริษัทฯ
ไม่เคยประสบปัญหาอันเนื่องมาจากเหตุขัดข้องของเครื่องจักร
จนเป็นเหตุที่ทำให้ต้องหยุดการผลิตเป็นเวลานาน

นโยบายการผลิต

บริษัทฯ มีความมุ่งมั่นที่จะเสนอผลิตภัณฑ์หนังแท้ที่มีคุณภาพสูงให้แก่ลูกค้า จึงพิถีพิถันทุกๆขั้นตอน
การผลิต เริ่มตั้งแต่ ขั้นตอนการคัดสรรวัตถุดิบที่มีคุณภาพทั้งจากในประเทศ และต่างประเทศ
โดยบริษัทฯ จะผลิตสินค้าตามมาตรฐานผลิตภัณฑ์ของลูกค้า ซึ่งในแต่ละขั้นตอนการผลิต จะถูกควบคุม
และตรวจสอบโดยบุคลากรที่มีประสบการณ์ มีความชำนาญเฉพาะด้าน
เพื่อให้ได้ผลิตภัณฑ์ที่มีคุณภาพตรงตามความต้องการของลูกค้า และลดความสูญเสียต่างๆ
ที่สามารถเกิดขึ้นในทุกๆ ขั้นตอนการผลิตให้เกิดขึ้นน้อยที่สุด ซึ่งทุกขั้นตอนการผลิตของบริษัทฯ
ต้องเป็นมิตรต่อสิ่งแวดล้อม และชุมชุม จนถึงการส่งมอบผลิตภัณฑ์ได้ตรงตามเวลาที่ลูกค้ากำหนด ทั้งนี้
บริษัทฯ ยกเลิกการเก็บสต็อกสินค้าสำเร็จรูปแล้ว เนื่องจากในไตรมาส 4/2551
บริษัทได้จัดทำระบบ TPS สำเร็จเรียบร้อยแล้ว

ขั้นตอนการผลิต

ขั้นตอนการผลิตหลัก สามารถจำแนกเป็น 5 ขั้นตอน ดังนี้

1.  ขั้นตอนการผลิต การฟอกหนังสัตว์ (โรงงานผลิตที่ 1)

2.  ขั้นตอนการผลิต การย้อมสีพื้น (โรงงานผลิตที่ 2)

3.  ขั้นตอนการผลิต การพ่นสี- ลายหนัง (โรงงานผลิตที่ 3)

4.  ขั้นตอนการผลิต การตัดชิ้นงาน (โรงงานผลิตที่ 4)

5.  ขั้นตอนการผลิต การเย็บ (โรงงานผลิตที่ 4)

    1. รูปภาพ แสดงลักษณะขั้นตอนการ ฟอกหนังสัตว์

[]

ตาราง แสดงรายละเอียดขั้นตอนการฟอกหนังสัตว์

  ------------------ -------------------------------------------------------
  การตรวจสอบหนังเค็ม   ขั้นตอนการตรวจสอบหนังเค็มที่นำเข้ามา
                     ก่อนจะนำเข้าสู่ขั้นตอนการผลิตต่อไป

  Salted hides       Salted hides incoming inspection prior to further
  process            process.

  การปั่นหนัง           ขั้นตอนการปั่นหนัง เพื่อล้างคราบสิ่งสกปรกต่างๆ หลุดออกจากผิวของหนัง

  Liming process     Paddle drum operates in a rotating motion to further
                     remove material from skin.

  การถากหนัง          ขั้นตอนการถากหนัง เพื่อขจัดสิ่งสกปรก, ไขมัน
                     และพังผืดที่ติดอยู่บริเวณท้องให้หลุด

  Fleshing process   To eliminate fat fibrous tissue and clean the flesh
                     side.

  การผ่าหนังปูน         ขั้นตอนการผ่า เพื่อแยกชั้นระหว่างส่วนผิว และส่วนท้องของหนังออกจากกัน

  Splitting process  Split to separate the grain from second layer to
                     achieve the required thickness at lime stage.

  การสุกหนัง           ขั้นตอนการสุกหนัง ให้เป็นหนังเขียวโดยการผ่านเคมี เพื่อให้หนังมีความนิ่ม
                     และแข็งแรง

  Tanning process    Tan the hides to wet blue chemical process to add
                     softness, strength to the fiber of the hide.

  หนังเขียว            หนังเขียว คือหนังที่ผ่านการฟอกหนัง เพื่อรอนำเข้าสู่ขั้นตอนการ ย้อมหนัง

  Wet blue           The hides which have been finished tanager prior to
                     re-tanning in the next step
  ------------------ -------------------------------------------------------

2. รูปภาพ แสดงลักษณะขั้นตอนการย้อมสีพื้น

ตาราง แสดงรายละเอียดขั้นตอนการ ย้อมสีพื้น

  --------------- -------------------------------------------------------
  การรีดน้ำ         ขั้นตอนการรีดเอาน้ำออกจากหนังเขียว
                  เพื่อให้หนังไม่แห้งและเปียกจนเกินไป

  Sammying        Squeezing out water from wet blue by feeding through a
  process         compression roller to achieve proper moisture content.

  การเชียเต้        ขั้นตอนการขัดเอาหนังส่วนท้องออกจากหนังเขียว
                  เพื่อให้หนังมีความหนาตามที่กำหนด

  Shaving process Paddle drum operates in a rotating motion to further
                  remove material from skin.

  การย้อมสีพื้น       ขั้นตอนการย้อมสีพื้นให้ติดกับตัวหนัง เพื่อให้ได้สีพื้นตามความต้องการ

  Retaining       Retaining is the process where color is introduced to
  process         dye the hides. Completion of this process result in
                  crust.

  การขึงหนัง        ขั้นตอนการขึงหนัง เพื่อทำให้หนังแห้งเรียบ และยืดออก
                  (ลดการหงิกงอและพับของหนัง)

  Toggling        Toggling stretches out the hides and removes moisture.
  process         

  การแวคคั่ม        ขั้นตอนการรีดหนัง เพื่อทำให้หนังแห้งเรียบ และยืดออก
                  (ลดการหงิกงอและพับของหนัง)

  Vacuuming       Vacuuming is process to ironing and removes moisture
  process         out of the hides.

  การเชียผิว        ขั้นตอนการขัดผิวของหนังให้มีความเรียบเสมอกันทั่วทั้งผืน
                  และลบรอยตำหนิต่างๆของหนัง

  Buffing process This operation is carried out to remove various natural
                  marks from the grain side, scars, bites brands, etc.

  การปั่นหนัง        ขั้นตอนการปั่นให้หนังมีความนิ่ม และกำจัดฝุ่นต่างๆ ที่ติดอยู่บนตัวหนัง

  Soft milling    Tumbling process to soften and relax the fiber
  process         structure of the hide.

  การตุ๋นหนัง        ขั้นตอนการตุ๋นให้หนังมีความนิ่มเพิ่มขึ้น และหนังจะมีความแบน (หนังไม่ฟู)

  Crust staking   A massaging like process which adds softness and
  process         uniformity to the hide.

  หนังพื้นรอพ่นสี      หนังพื้น คือหนังที่ผ่านการฟอก และย้อมสีพื้นหนัง เพื่อรอนำเข้าสู่ขั้นตอนการ
                  พ่นสี

  Crust           The leather which has been proceed tanning and
                  re-tanning, in order to go to finishing process
  --------------- -------------------------------------------------------

[][][][][][][][]3. รูปภาพ แสดงลักษณะขั้นตอนการพ่นสี - ลายหนัง

ตาราง แสดงรายละเอียดขั้นตอนการ พ่นสี- ลายหนัง

  --------------- -------------------------------------------------------
  การตุ๋นหนัง        ขั้นตอนการตุ๋นให้หนังมีความนิ่มเพิ่มขึ้น และหนังจะมีความแบน (หนังไม่ฟู)

  Crust staking   A massaging like process which adds softness and
  process         uniformity to the hide.

  การทาสี          ขั้นตอนการทาสีเพื่อรองสีพื้นบนตัวหนัง

  Color coating   To apply the base color on to the grain surface.
  process         

  การกลิ้งเงา       ขั้นตอนการทำให้หนังเรียบ เพื่อให้ง่ายต่อการพ่นสี

  Roller ironing  Iron leather to achieve an even surface to accept the
  process         color coat.

  G-ROLLER        ขั้นตอนการทาสี เพื่อกลบตำหนิต่างๆบนตัวหนัง

  G-Roller        Coating pigment on grain surface to reduce the marks.
  process         

  การพ่นสีหนัง       ขั้นตอนการพ่นสีที่ตัวหนัง เพื่อให้ได้สีตามความต้องการ

  Spray process   Spray color pigment on surface grain.

  การอัดลาย        ขั้นตอนการปั่นให้หนังมีความนิ่ม และกำจัดฝุ่นต่างๆ ที่ติดอยู่บนตัวหนัง

  Emboss process  Tumbling process to soften and relax the fiber
                  structure of the hide.

  การพ่นเงา        ขั้นตอนการตุ๋นให้หนังมีความนิ่มเพิ่มขึ้น และหนังจะมีความแบน (หนังไม่ฟู)

  Top coat        A massaging like process which adds softness and
  process         uniformity to the hide.

  การตรวจสอบ      ขั้นตอนการตรวจสอบตำหนิต่างๆของตัวหนัง

  Visual          Hide inspection process to avoid natural markings and
  inspection      process defects.

  การวัดฟุต         ขั้นตอนการวัดขนาดพื้นที่ตารางฟุตของหนังสำเร็จรูป

  Measuring sq.   Measure area of finished leather in square feet.
  ft.             

  หนังสำเร็จรูป      หนังทำสีสำเร็จ เพื่อรอนำเข้าสู่ขั้นตอนการบรรจุขายเป็นหนังผืน
                  หรือตัดขายเป็นชิ้นงาน

  Finishing       Completely finishing leather for packing and sale out
  leather         by whole or cut piece condition
  --------------- -------------------------------------------------------

4. รูปภาพ แสดงลักษณะขั้นตอนการ ตัดชิ้นงานสำเร็จรูป

[][][][][][][][][][][][][][][][][][]

ตาราง แสดงรายละเอียดขั้นตอนการ ตัดชิ้นงานสำเร็จรูป

  ------------------- -------------------------------------------------------
  การวาด              ขั้นตอนการวาดแบบตามรูปร่างที่กำหนดไว้บนกระดาษ
                      ให้ได้ชิ้นงานตามรูปแบบที่ต้องการ

  Draw process        Drawing pattern with limit zone as per required lay out

  การปั๊มหนัง            ขั้นตอนการปั๊มแบบกด โดยใช้มีดตัดหนังให้ขาด
                      ตามรูปร่างและขนาดตามที่ลูกค้ากำหนด

  Press cut process   Hydraulic press cut by pattern design tooling

  การเจาะรู            ขั้นตอนการเจาะรู เพื่อทำลวดลายต่างๆ บนชิ้นงานหนัง
                      ตามแบบที่ลูกค้าต้องการ

  Perforate process   Make the desire stripes pattern on the leather by
                      perforating method

  การปั๊มโลโก้           ขั้นตอนการปั๊มโลโก้ เพื่อทำลวดลายต่างๆ บนชิ้นงานหนัง
                      ตามแบบที่ลูกค้าต้องการ

  Press logo process  Make the desire logos pattern on the leather by
                      pressing method

  การทำความสะอาด      ขั้นตอนการทำความสะอาดชิ้นงาน เพื่อกำจัดคราบสกปรก
                      คราบดินสอเทียนหรือฝุ่นหนัง

  Cleaning process    Clean the surface of the leather to eliminate dust and
                      dirty slough

  การจัดคัน             ขั้นตอนการจัดคัน เพื่อรวบรวมชิ้นงานให้ครบจำนวนตามที่ระบุ ข้างกล่อง

  Grouping process    Group the cut pieces of the leather to meet the inquiry
                      quantity

  การตรวจสอบขั้นสุดท้าย   ขั้นตอนการ ตรวจสอบ เพื่อตรวจจับข้อบกพร่อง
                      และคัดแยกของเสียไม่ให้ส่งถึงลูกค้า

  Final inspection    Inspect the products and sort out the defective, not
  process             escape to customer

  การบรรจุ             ขั้นตอนการบรรจุชิ้นงานลงภาชนะ ใช้จัดเก็บ
                      และป้องกันสินค้าเสียหายจากการจัดส่งสินค้า

  Packing process     Put the leather into the standard packaging and ready
                      for delivery

  ชิ้นงานตัดสำเร็จรูป      ขั้นตอนการตุ๋นให้หนังมีความนิ่มเพิ่มขึ้น และหนังจะมีความแบน (หนังไม่ฟู)

  Leather cut part    The leather which completed cutting put inside the
                      package
  ------------------- -------------------------------------------------------

5. รูปภาพ แสดงลักษณะขั้นตอนการ เย็บชิ้นงาน เบาะรถยนต์

[][][][][][][][][][][][]

ตาราง แสดงรายละเอียดขั้นตอนการ เย็บชิ้นงานเบาะรถยนต์

  ----------------- -------------------------------------------------------
  การตรวจสอบรับเข้า   ขั้นตอนการตรวจสอบรับเข้าวัตถุดิบ
                    สำหรับงานเย็บก่อนจะนำเข้าสู่ขั้นตอนการผลิตต่อไป

  Incoming process  Inspect the incoming raw material prior to further
                    production process

  การตัดวัตถุดิบ        ขั้นตอนการตัดวัตถุดิบ ประเภทฟองน้ำ, พีวีซี, ผ้าต่างๆ
                    สำหรับใช้ในขั้นตอนการเย็บ

  Cutting process   Raw material cutting such as several foam, PVC and
                    fabric use for sewing

  การจัดเตรียมวัตถุดิบ   ขั้นตอนการจัดเตรียมวัตถุดิบ เพื่อความสะดวก
                    และควบคุมจำนวนวัตถุดิบในการผลิต

  Preparation       The raw material preparation to match with production
  process           quantity and convenience

  การเย็บ            ขั้นตอนการเย็บ เป็นการนำชิ้นงานต่างๆ มาเย็บรวมกัน
                    ตามมาตรฐานการผลิตของลูกค้า

  Sewing process    The cut parts sewing assembly together based on
                    customer standard

  การตรวจสอบ        ขั้นตอนการตรวจสอบงานเย็บ เพื่อตรวจจับข้อบกพร่อง
                    และคัดแยกของเสียไม่ให้ส่งถึงลูกค้า

  Inspection        Inspect the products and sort out the defective, not
  process           escape to customer

  การบรรจุ           ขั้นตอนการบรรจุชิ้นงานลงภาชนะ ใช้จัดเก็บ
                    และป้องกันสินค้าเสียหายจากการจัดส่งสินค้า

  Packing process   Put the leather into the standard packaging and ready
                    for delivery

  ชิ้นงานเย็บสำเร็จรูป   ชิ้นงานเย็บสำเร็จรูป พร้อมที่จะประกอบเป็นเบาะสำหรับใช้ในรถยนต์

  Finishing good    The finished trim cover sewing ready for car seat
                    assembly
  ----------------- -------------------------------------------------------

1.  การจัดหาวัตถุดิบหรือผลิตภัณฑ์เพื่อจำหน่าย

วัตถุดิบสำคัญที่ใช้ในการผลิต คือ หนังสัตว์ และสารเคมีสำหรับฟอกย้อม บริษัทฯ พิจารณาจากคุณภาพ
ราคา และความตรงต่อเวลาในการส่งมอบเป็นหลัก
โดยมีการสั่งซื้อวัตถุดิบจากในและต่างประเทศดังนี้

  มูลค่าและสัดส่วนการสั่งซื้อวัตถุดิบปี 2549 ถึง 2551

มูลค่าสัดส่วนการซื้อวัตถุดิบจากในและต่างประเทศ ปี 2549 ถึงปี 2551

  --------------- -------- --------- ---------- --------- ----------- --------
                                                          (หน่วย:      
                                                          ล้านบาท)     

  การซื้อวัตถุดิบ      ปี 2549             ปี 2550               ปี 2551      

                  มูลค่า     ร้อยละ     มูลค่า       ร้อยละ     มูลค่า        ร้อยละ

  จากในประเทศ     388.98   73%       469.23     42%       183.07      16%

  จากต่างประเทศ    144.70   27%       640.77     58%       949.64      84%

  รวม             533.68   100%      1,110.00   100%      1,132.71    100%
  --------------- -------- --------- ---------- --------- ----------- --------

หนังสัตว์

บริษัทฯ จัดหาหนังสัตว์ ได้แก่
หนังโคหรือหนังกระบือดิบที่ผ่านกระบวนการแปรสภาพโดยการหมักเกลือหรือดองเกลือเพื่อให้เป็นหนังเค็ม
โดยสามารถจัดหาจากผู้ค้าทั้งภายในประเทศและจากต่างประเทศทั้งนี้ บริษัทฯ
จะซื้อหนังสัตว์ที่มีคุณภาพโดยตรงจากผู้ค้าทั้งในและต่างประเทศ
ซึ่งจะเป็นผู้ผลิตหนังเค็มที่มีโรงงานฆ่าสัตว์เอง
หรือเป็นโรงงานที่ผลิตหนังเค็มจากการซื้อหนังดิบแล้วนำมาหมักเกลือหรือดองเกลือ
โดยการซื้อจากต่างประเทศ ได้แก่ เยอรมนี อเมริกา ออสเตเรีย ยุโรป
สำหรับระยะเวลาในการสั่งซื้อวัตถุดิบหนังเค็มจากผู้ค้าในประเทศประมาณ 15-30 วัน
และจากต่างประเทศประมาณ 45 - 60 วัน

สารเคมี

บริษัทฯ จัดหาสารเคมีสำหรับฟอกย้อม จากผู้จัดหาผลิตภัณฑ์ในประเทศและต่างประเทศ
โดยการซื้อจากต่างประเทศ ได้แก่ สิงคโปร์ ฝรั่งเศส เยอรมัน
ซึ่งมีระยะเวลาในการสั่งซื้อวัตถุดิบสารเคมีจากผู้ผลิตในประเทศประมาณ 15-30 วัน
และจากต่างประเทศประมาณ 30-45 วัน และบริษัทฯ
มีนโยบายในการเก็บสต็อกสารเคมีเป็นระยะเวลาประมาณ 90 วัน

สภาพปัญหาเกี่ยวกับวัตถุดิบ

ที่ผ่านมา บริษัทฯ
ไม่เคยประสบปัญหาขาดแคลนหนังสัตว์และสารเคมีสำหรับการฟอกซึ่งเป็นวัตถุดิบที่สำคัญ
เนื่องจากบริษัทฯ มีนโยบายจัดซื้อวัตถุดิบจากผู้จัดหาวัตถุดิบหลายราย
ที่ได้คุณภาพและมีการติดต่อทางธุรกิจเป็นระยะเวลานาน โดยจะมีการประเมินผู้จัดหาวัตถุดิบทุกเดือน
ในด้านคุณภาพวัตถุดิบ ปริมาณในการจัดส่ง ตลอดจนระยะเวลาในการนำส่ง จนเป็นที่มั่นใจว่าบริษัทฯ
จะมีปริมาณวัตถุดิบเพียงพอไม่ส่งผลกระทบต่อแผนการผลิตของบริษัทฯ และจากการที่บริษัทฯ
เป็นผู้ผลิตผลิตภัณฑ์รายใหญ่และดำเนินธุรกิจต่อเนื่องมาเป็นระยะเวลายาวนาน
และมีความสัมพันธ์อันดีกับผู้จัดหาวัตถุดิบทุกราย
ทำให้สามารถจัดหาวัตถุดิบที่มีมาตรฐานมาในการผลิตได้อย่างเพียงพอในราคาต้นทุนที่สมเหตุผล
นอกจากนี้ บริษัทฯ
ยังได้แสวงหาแหล่งวัตถุดิบสำรองกระจายไปทั่วประเทศและทั่วโลกทุกภูมิภาคเพื่อป้องกันการขาดแคลนวัตถุดิบในอนาคต
อย่างไรก็ตาม
วัตถุดิบหนังโคและหนังกระบืออาจมีความเสี่ยงจากการเน่าและเสียหายได้ง่ายหากมีการเก็บสต็อกวัตถุดิบนานเกินไป
บริษัทฯ จึงต้องบริหารการเก็บวัตถุดิบหนังเค็มก่อนเข้าสู่กระบวนการผลิตให้ไม่เกินระยะเวลา 7 วัน

ทั้งนี้ ในระยะ 5 ปีที่ผ่านมา บริษัทฯ
ไม่มีการสั่งซื้อวัตถุดิบจากผู้ผลิตหรือจัดจำหน่ายรายใดรายหนึ่งเกินกว่าร้อยละ 30
ของยอดซื้อวัตถุดิบรวม
เนื่องจากมีนโยบายที่จะกระจายการซื้อวัตถุดิบจากผู้ผลิตหรือจัดจำหน่ายหลายราย
เพื่อลดการพึ่งพาวัตถุดิบจากผู้ผลิตหรือจำหน่ายรายใดรายหนึ่ง

ผลกระทบต่อสิ่งแวดล้อม

ขั้นตอนการฟอกหนังจะมีวัสดุเหลือใช้ ได้แก่ เศษหนังเค็มที่ผ่านกระบวนการฟอก ที่เรียกว่า
“หนังกาว” ซึ่งเป็นผลิตภัณฑ์พลอยได้ (By Product)
โดยสามารถขายต่อเพื่อเป็นวัตถุดิบให้แก่ผู้ผลิตอาหารและของเล่นสุนัขต่อไป
จึงไม่มีผลกระทบต่อสิ่งแวดล้อม อย่างไรก็ตาม ในขั้นตอนการฟอกหนังจะก่อให้เกิดน้ำเสีย
โดยน้ำเสียที่เกิดจากขั้นตอนการผลิตจะได้รับการบำบัดโดยผ่านระบบบำบัดน้ำเสียก่อนปล่อยทิ้ง ทั้งนี้
ระบบบำบัดน้ำเสียจะเป็นบ่อบำบัดน้ำเสียกลางในเขตอุตสาหกรรมฟอกหนัง
ซึ่งโรงงานฟอกหนังสัตว์ของบริษัทฯ ตั้งอยู่
โดยกากโครเมียมที่เหลือจากกระบวนการบำบัดจะถูกแยกออก
และนำไปฝังกลบที่ศูนย์ควบคุมมลพิษโดยบริษัทฯ
จะเสียค่าใช้จ่ายในการบำบัดน้ำเสียให้แก่สมาคมเขตอุตสาหกรรมฟอกหนังในอัตรา 0.40
บาทต่อหนังดิบ 1 กิโลกรัม

อย่างไรก็ตาม สำหรับขั้นตอนการผลิตในส่วนของการตัดแต่งหนังจะเกิดวัสดุเหลือใช้ ได้แก่
เศษหนังที่ผ่านกระบวนการฟอกและย้อมสี โดยเศษหนังที่ฟอกและย้อมแล้วนั้น บริษัทฯ
นำไปขายต่อให้แก่ผู้ประกอบการรายเล็กอื่นๆ ที่สามารถนำเศษหนังไปใช้ประโยชน์ได้ต่อไป อาทิ
การนำไปตัดเป็นเส้นเพื่อการจักสาน เป็นต้น และในกรณีที่ยังมีเศษวัสดุเหลือใช้อยู่ บริษัทฯ
จะจ้างบบริษัทฯ ภายนอกเพื่อนำไปทำลายตามกรรมวิธีที่ไม่กระทบต่อสิ่งแวดล้อม

ที่ผ่านมา บริษัทฯ ได้ปฏิบัติตามข้อกำหนดของกรมโรงงานอุตสาหกรรม กระทรวงอุตสาหกรรม
ซึ่งมีการตรวจสอบในระยะเวลาตามกำหนดอย่างสม่ำเสมอ ที่ผ่านมา บริษัทฯ
สามารถปฏิบัติตามกฎหมายและข้อกำหนดของทุกหน่วยงานที่กำกับดูแลได้ทุกประการ
โดยไม่มีประวัติการทำผิดเกี่ยวกับผลกระทบต่อสิ่งแวดล้อม ทั้งนี้ตั้งแต่ 31 ธันวาคม 2548 บริษัทฯ
ไม่มีข้อพิพาทหรือถูกฟ้องเกี่ยวกับสิ่งแวดล้อม